Imtella' Lulju 5, 2021 - Aġġornata 5 Ta' Lulju, 2021 9:51am Il-binja f'Miami li parti minnha ġġarrfet u radmet residenti li kienu jgħixu fl-appartamenti ta' ġo fiha twaqqgħet għal kollox minħabba biża' mill-maltempata tropikali li riesqa lejn Florida. L-awtoritajiet poġġew splussiv fil-parti li kienet għadha wieqfa bil-binja twaqqgħet kompletament tard il-Ħadd. F'din it-traġedja ġew konfermati li tilfu ħajjithom 24 persuna waqt li 121 għadhom mitlufa għalkemm. L-uffiċjali tas-salvataġġ qed jittamaw li t-twaqqigħ tal-binja tagħtihom aċċess għall-garaxx taħt l-art fejn jista' jkun hemm nies mirduma. Għalkemm għad irid jiġi stabbilit x'ikkawża l-binja ta' 12-il sular taqa', spezzjoni li saret fl-2018 kienet wissiet dwar diversi difetti fid-disinn oriġinali.